CELEX: 32010D0642
Language: lv
Date: 2010-10-25 00:00:00
Title: 2010/642/ES: Komisijas Lēmums ( 2010. gada 25. oktobris ), ar ko apstiprina metodi cūku liemeņu klasificēšanai Grieķijā (izziņots ar dokumenta numuru C(2010) 7230)

26.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 280/60
            
         KOMISIJAS LĒMUMS
   (2010. gada 25. oktobris),
   ar ko apstiprina metodi cūku liemeņu klasificēšanai Grieķijā
   (izziņots ar dokumenta numuru C(2010) 7230)
   (Autentisks ir tikai teksts grieķu valodā)
   (2010/642/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta m) punktu saistībā ar 4. pantu,
   tā kā:
   
               (1)
            
            
               Regulas (EK) Nr. 1234/2007 V pielikuma B nodaļas IV iedaļas 1. daļā paredzēts, ka cūku liemeņu klasifikācijas nolūkā muskuļaudu daudzums jānovērtē, izmantojot Komisijas atļautas klasifikācijas metodes. Apstiprināt drīkst tikai statistiski pierādītas novērtējuma metodes, kuru pamatā ir cūkas liemeņa vienas vai vairāku anatomisko daļu fiziska izmērīšana. Klasificēšanas metodes atļauj izmantot, ja statistiskā kļūda novērtējumā nepārsniedz maksimālo pielaidi. Pielaide ir noteikta 23. panta 3. punktā Komisijas 2008. gada 10. decembra Regulā (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (2).
            
         
               (2)
            
            
               Grieķija ir lūgusi Komisijai apstiprināt vienu metodi nodīrātu cūku liemeņu klasificēšanai. Šī dalībvalsts iesniedza vienādas cūku liemeņu dīrāšanas sīku aprakstu protokola pirmajā daļā, kas paredzēts Regulas (EK) Nr. 1249/2008 23. panta 4. punktā, un sadalīšanas izmēģinājumu rezuktātus minētā protokola otrajā daļā. Pārējās dalībvalstis ar abiem protokoliem iepazīstināja Lauksaimniecības produktu kopējā tirgus organizācijas pārvaldības komitejā 2008., 2009. un 2010. gadā.
            
         
               (3)
            
            
               No šā pieprasījuma novērtējuma izriet, ka ir izpildīti minētās klasificēšanas metodes apstiprināšanas nosacījumi. Tāpēc šo klasifikācijas metodi var apstiprināt Grieķijā.
            
         
               (4)
            
            
               Saskaņā ar Regulas (EK) Nr. 1234/2007 V pielikuma B nodaļas III iedaļas otro daļu dalībvalstis drīkst atļaut noteikt atšķirīgu cūku liemeņu noformējumu, kas atšķiras no minētā punkta pirmajā daļā noteiktā standarta noformējuma, cita starpā – ja parasta komercdarbības prakse to teritorijā atšķiras no standarta noformējuma.
            
         
               (5)
            
            
               Grieķija ir Komisijai precizējusi, ka dažās kautuvēs Grieķijā komercprakse arī nosaka, ka no cūku liemeņiem ir jāatdala āda papildus tam, ka liemeņus noformē bez mēles, sariem, nagiem, ārējiem dzimumorgāniem, nieru taukiem, nierēm un diafragmas, kā noteikts minētajā pirmajā daļā. Tāpēc Grieķijā ir jāatļauj šis noformējums, kas atšķiras no standarta noformējuma.
            
         
               (6)
            
            
               Aparātu vai klasificēšanas metožu izmaiņas var apstiprināt tikai ar jaunu Komisijas lēmumu, kuru pieņem, pamatojoties uz iegūto pieredzi. Tādēļ pašreizējo apstiprinājumu var atcelt.
            
         
               (7)
            
            
               Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Saskaņā ar Regulas (EK) Nr. 1234/2007 V pielikuma B nodaļas IV iedaļas 1. daļu nodīrātu cūku liemeņu klasificēšanai Grieķijā ir atļauts izmantot šādu metodi: aparātu ar nosaukumu Hennessy Grading Probe (HGP 4) un ar to saistīto novērtējuma metodi, kura sīks apraksts ir sniegts pielikumā.
   2. pants
   Neskarot Regulas (EK) Nr. 1234/2007 V pielikuma B nodaļas III iedaļas pirmajā daļā izklāstīto standarta noformējumu, cūku liemeņus Grieķijā var dīrāt vienādi pirms svēršanas un klasificēšanas. Lai izveidotu salīdzināmu bāzi cūku liemeņu cenu kotēšanai, reģistrēto silta liemeņa svaru koriģē saskaņā ar šādu formulu:
   silta liemeņa svars = 1,05232 × nodīrāta liemeņa svars
   3. pants
   Aparāta vai novērtējuma metodes izmaiņas nav atļautas.
   4. pants
   Šis lēmums ir adresēts Grieķijas Republikai.
   
      Briselē, 2010. gada 25. oktobrī
      
         
            Komisijas vārdā –
         
            Komisijas loceklis
         
         Dacian CIOLOŞ
      
   
   
      (1)  OV L 299, 16.11.2007., 1. lpp.
   
      (2)  OV L 337, 16.12.2008., 3. lpp.
   
      PIELIKUMS
      
         METODES CŪKU LIEMEŅU KLASIFICĒŠANAI GRIEĶIJĀ
      
      
                  1.
               
               
                  Nodīrātu cūku liemeņu klasificēšanu veic ar aparātu, kura nosaukums ir Hennessy Grading Probe (HGP 4).
               
            
                  2.
               
               
                  Aparāts ir aprīkots ar zondi, kuras diametrs ir 5,95 milimetri (un 6,3 milimetri pie asmeņa zondes augšgalā) un kura ir ar fotodiodi (Siemens LED modelis LYU 260-EO) un Silonex SLCD-61N1 fotodetektoru, zondes darbības zona ir no 0 līdz 120 milimetriem. Mērījumu rezultātus izsaka aplēstajā liesās gaļas saturā ar HPG 4 vai tam pievienoto datoru.
               
            
                  3.
               
               
                  Liemeņa liesās gaļas saturu aprēķina pēc šādas formulas:
                  Ŷ = 62,400 – 0,495Χ1 – 0,559Χ2 + 0,129Χ3
                  
                  kur:
                  
                              Ŷ
                           
                           
                              =
                           
                           
                              aprēķinātais liemeņa liesās gaļas procentuālais saturs,
                           
                        
                              Χ1
                              
                           
                           
                              =
                           
                           
                              muguras tauku slāņa biezums (bez ādas) milimetros, ko mēra 8 cm no liemeņa viduslīnijas pret pēdējo ribu,
                           
                        
                              Χ2
                              
                           
                           
                              =
                           
                           
                              muguras tauku slāņa biezums (bez ādas) milimetros, ko mēra 6 cm no liemeņa viduslīnijas starp trešo un ceturto ribu,
                           
                        
                              Χ3
                              
                           
                           
                              =
                           
                           
                              muguras muskuļu biezums milimetros, ko mēra tajā pašā laikā un vietā, kad X2.
                           
                        Šo formulu piemēro liemeņiem, kuru svars ir no 60 līdz 120 kilogramiem.